জোরালো ভূমিকম্প আলাস্কায়, কেঁপে উঠল কানাডা

ওয়েবডেস্ক– জোরালো ভূমিকম্প আলাস্কায় (Earthquake Alaska), কেঁপে উঠল কানাডা (Canada)। মধ্যরাতে আলাস্কায় একটি শক্তিশালী ভূমিকম্প আঘাত হানে। যার ফলে কানাডার সীমান্ত এলাকাও কেঁপে ওঠে। এই ভূমিকম্প প্রবল আতঙ্ক তৈরি করেছে। ভূমিকম্পের তীব্রতা এতটাই ছিল যে কাছাকাছি এলাকার বাসিন্দারা ঘর ছেড়ে বাইরে বেরিয়ে আসেন।

মার্কিন জিওলজিক্যাল সার্ভের (USGS) তথ্য অনুযায়ী, রিখটার স্কেলে কম্পনের মাত্রা ছিল ৭। জুনো ও কানাডার সীমান্তবর্তী অঞ্চলগুলিতে এই কম্পন অনুভূত হয়েছে বলে খবর। কেন্দ্রস্থল ছিল ইয়াকুতাত থেকে ৯৬ কিলোমিটার উত্তর-পূর্বে। কোনও হতা-হতের খবর পাওয়া যায়নি।

আরও পড়ুন-  রাশিয়ার সঙ্গে আপস না করেই শান্তি চায় ইউক্রেন!

কি সম্পত্তি ক্ষতি হয়েছে তাও এখনও জানা যায়নি। এখনও পর্যন্ত কোনও সুনামির সতর্কতা জারি করা হয়নি।  USGS আরও জানিয়েছে যে, মূল কম্পনের পর একই অঞ্চলে ৫.৬ এবং ৫.৩ মাত্রার আরও দুটি ভূমিকম্প অনুভূত হয়েছে। তবে সংশ্লিষ্ট কর্তৃপক্ষ পরিস্থিতির উপর নজর রাখছে এবং পুনরুদ্ধার কার্যক্রম শুরু করেছে।

দেখুন আরও খবর-